[{"text_idx": "#000000", "text": "Bedau\u0306rinde ne c\u0302iuj vegetaranoj konas la rug\u0302an beton, kvankam g\u0302i estas kaj bongusta kaj vere saniga mang\u0302aj\u0302o. La sciencistoj pri nutraj\u0302o konstatis, ke en la rug\u0302a beto trovig\u0302as: vitamino B2, natrio, kalio, magnezio, kalcio kaj fosforo. G\u0302ia kalorienhavo estas malalta, ja 100 gr. havas nur 30 kaloriojn. Lau\u0306 mia sperto nek c\u0302ie nek c\u0302iam g\u0302i estas ac\u0302etebla. Tamen la bons\u0302anculoj povas uzi g\u0302in plurspece preparita."}, {"text_idx": "#000001", "text": "Tiu c\u0302i frukto havas intensan odoron kaj dolc\u0302an guston, rug\u0302an koloron kaj pedunklon kun foliobukedeto. G\u0302ia scienca nomo estas \u201eFragraria\u201d kaj devenas de la latina lingvo \u201efragrans\u201d t.e. \u201ebonodora\u201d. Mi diris \u201efrukto\u201d-n, sed g\u0302i vere estas frukto nur nutrovidpunkte, ne botanike: veraj fruktoj estas la akenoj, la malgrandaj flavaj semoj kiuj estas sur la surfaco de la frago. Originanta el Eu\u0306ropo kaj Ameriko, la frago apartenas al la familio de la rozacoj. G\u0302i entenas multajn specojn; kelkaj el inter ili kreskas sovag\u0302e, kiel la arbara frageto (Fragaria vesca ), kiu estas la prapatro de la aliaj."}, {"text_idx": "#000002", "text": "Tritiko estis unu el la unuaj kultivitaj plantoj, lau\u0306 arkeologoj, en la tiel nomata \u201efekunda duonluno\u201d, teritorio tiele nomata pro ties formo, inter la riveroj Tigriso kaj de Eu\u0306frato."}, {"text_idx": "#000004", "text": "Veganismo kaj vegetarismo videble kreskas en Polujo. Konkreta indikaj\u0302o estas la kreskanta kvanto da veg*aj restoracioj kaj butikoj. Ekzemple, en mia urbo Vroclavo en 2005 ekzistis nur unu vegetara restoracio Vega. Poste aperis loka filio de nova pola vegetara c\u0302enrestoracio Green Way (\"verda vojo\"). Sekvis kelkaj aliaj. Lasta\u00adtempe la afero eksplodas, kaj ni havas 13 veg*ajn restoraciojn, el kiuj 7 estas pure veganaj!"}]